cyanic-selkie/wikianc huggingface dataset:
Modum prestegard
Som kyrkja har prestegarden ei historie som strekkjer seg attende til mellomalderen, men bygningsmassen har variert gjennom tidene.
Glazov
Glazov (russisk Гла́зов, udmurtisk Глазкар – Glazkar) er ein by i Republikken Udmurtia i Russland med om lag 100 000 innbyggjarar. Han ligg ved elva Tsjeptsa, 150 km nord for Izjevsk.
Byen vart grunnlagt som ein landsby på 1500-talet og fekk bystatus i 1780.
Modum prestegard
Hovudbygningen er eit laftebygg i to etasjar med saltak. Ein trur at nordre del er frå tidleg 1800-tal, men bygget fekk si noverende form ved ei ombygging i 1862, og fekk då det utkraga taket. Forpaktarbustaden (tidlegare borgstove eller herrekammerbygning) kan sporast attende til 1760. Desse to og eit stabbur i to etasjar er freda.
Glazov
Under den russiske borgarkrigen var byen militært viktig. Han vart erobra av Koltsjak sin general Anatolij Pepeljajev 2. juni 1919.
Modum prestegard
Prestegarden og miljøet rundt kyrkja vert rekna for å ha høg verdi som kyrkjeleg kulturminne.
Glazov
Glazov ligg ved den transsibirske jernbanen.
Byen er kjent for Tsjepetsk Mekaniske Fabrikk, som er hovudprodusenten av uran, zirkonium og kalsium-metall til atomkraftverk, militære og romfartsteknologi i Russland. Byen har òg verksemder innan treforedling-, tekstil- og næringsmiddelindustri.
Alfred Thommesen
Alfred Thommesen var ein norsk sjømann, skipsreiar og politikar frå Flosta i Aust-Agder. Han representerte Aust-Agder og partiet Høgre på Stortinget i tida 1958-73.
Thommesen var sjømann frå 1929 til 1939. Han tok skipsførareksamen i 1935, og var dei neste fire åra styrmann og skipper. I 1939 starta han eit eige reiarlag, og var elles 1951-62 styremedlem og medeigar i Froland Verk AS. 1951-56 var han formann i Aust-Agder rederiforening.
Thommesen var medlem i Flosta kommunestyre 1945–47 og sidan varaordførar i kommunen 1952–57. Hausten 1957 vart vald inn på Stortinget frå Aust-Agder, og vart attvald tre gongar. På Stortinget var han medlem 1958-61 og nestformann 1961–65 i Kommunalkomiteen, deretter medlem 1965-69 i Finanskomiteen og 1969-73 i Administrasjonskomiteen.
Ljunghusen
Ljunghusen er ein tettstad i Vellinge kommun i Skåne län i Sverige. I 2005 hadde tettstaden 2 444 innbyggjarar.
Cheralitt
Cheralitt er eit brunt mineral i monazitt-gruppa med formel CaTh(PO4). Cesium (Ce) og uran (U) kan erstatte kalsium (Ca) i formelen. Silisium (Si) kan erstatte noko av fosforet (P).
Cheralitt er mellom anna funne i thoriumrike karbonatårer i områda rundt Trondheimsfjorden og særskild på Ytterøya.
Staying Power
«Staying Power» er opningssporet på Queen-albumet Hot Space frå 1982. Han vart skriven av songaren Freddie Mercury og er kjend som den einaste songen til Queen med ei blåserekkje, som var arrangert av Arif Mardin. Songen er driven av eit funky bassriff (spelt av Mercury) som går gjennom heile songen. John Deacon spelar ikkje bass på songen, men rytmegitar på ein Fender Telecaster i staden for. Roger Taylor programmerte ein Linn LM-1 trommemaskin for songen. Brian May spelar på gitaren sin Red Special. I ei melding for Stylus skildra kritikaren Anthony Miccio stilen til songen som «ein electro-disco-song med frenetiske horn.»
Songen vart gjeven ut på singel i Japan, USA og Polen, der han nådde 21. plassen.
Konsert
Songen vart spelt på Hot Space-turneen og til ein viss grad på The Works-turneen. Konsertversjonen av «Staying Power» er ein noko annleis versjon enn albumversjonen. Morgan Fisher spelte klaverinstrument og erstatta Oberheim-instrumentet med ein Roland Jupiter 8. Taylor erstatta trommemaskinen med akustiske og elektriske trommer. Det er òg den einaste songen der Deacon spelar rytmegitar live, sidan bassen vart spelt på klaver. Songen vart omgjort til ein funkrocksong i staden for ein disco-aktig rockelåt. Eit konsertopptak av songen finst på DVDen Greatest Video Hits 2, albumet og DVDen Queen On Fire: Live At The Bowl og på luksusutgåva av Hot Space frå 2011.
A Kind of Hush av Carpenters
A Kind of Hush er det sjuande studioalbumet til den amerikanske popduoen The Carpenters. Det vart gjeve ut i mai 1976.
Då albumet vart spelt inn, hadde avhengigheita til Richard Carpenter for sovepiller byrja å påverke han profesjonelt, og han har sjølv skulda på dette for at albumet i følgje han sjølv vart under par. Dei tre singlane frå albumet vart alle hittar. «There's a Kind of Hush (All Over the World)», ein coverversjon av ein 60-talslåt av Herman's Hermits, nådde topp 30 i Storbritannia og topp 20 i USA, i tillegg til at han toppa adult contemporary-lista i USA. «I Need to Be in Love» nådde 25. plassen på singellista i USA og 36. plassen i Storbritannia. «Goofus» vart berre ein mindre suksess, og stoppa på 56. plassen på Billboard-lista, men nådde topp 10 på adult contemporary-lista.
John Bettis kalla «I Need to Be in Love» favoritteksten hans av dei tekstane han skreiv for Karen Carpenter. «Om det var nokon gong noko som kom rett frå hjartet mitt til Karen, så må det ha vore denne, og er særs stolt over det». Richard Carpenter har fortalt at songen «vart Karen sin favoritt av Carpenters-songane».
Trass i at albumet selde til gullplate og nådde høgt på albumlista i Storbritannia, vart det rekna som kommersielt skuffande. I USA nådde det ikkje ein gong topp 30.
Mottaking
Allmusic trekk fram enkelte høgdepunkt, men generelt er den retrospektive meldinga negativ. Dei kalla albumet «behageleg, godt sunge, og bra framført, men alt i alt middels». Dei kritiserer særleg songutvalet, og at albumformelen minnar for mykje om dei føregåande Carpenters-albuma.
Derbent
Derbent (russisk Дербе́нт, azerisk Dərbənd, lezgisk Дербент, avarisk Дербенд, persisk دربند, Darband) er ein by i Republikken Dagestan i Russland med om lag 110 000 innbyggjarar (2007). Han ligg ved kysten av Kaspihavet, rundt 120 km søraust for Makhatsjkala.
I år 728 invaderte arabarane byen og dei gjorde byen til eit sentrum for kunst og handel. Mongolane erobra byen i 1220. Byen har etter dette høyrt til både persarar og tyrkarar. I 1806 vart byen ein del av Russland.
Dei gamle festningsverka ved byen vart i 2003 innskrive på verdsarvlista til UNESCO.
Cracked Actor
«Cracked Actor» er ein song skriven av David Bowie, opphavleg gjeven ut på albumet Aladdin Sane i april 1973. Songen vart òg gjeven ut som singel i Aust-Europa av RCA Records i juni same året.
Musikk og tekst
Bowie var to veker i Los Angeles i oktober 1972 og skreiv songen under dette opphaldet. Songen er ein av hardrocksongane på albumet og omhandlar ei aldrande Hollywood-stjerne i møte med ei prostituert. Refrenget inneheld forskjellige referansar til sex og narkotika:
Rolling Stone indikerte at målet til Bowie var «å strippe ned temaet om truverda si, som han hadde gjort med rockelåten, som eit steg mot ein definisjon av desse rollene og han sjølv ikledd desse rollene.» NME-forfattarane Roy Carr og Charles Shaar Murray meinte at songen avslører «lite anna enn at Bowie kan spele munnspel heller dårleg.»
Utgjeving og ettermæle
Etter at songen kom ut på Aladdin Sane, vart «Cracked Actor» den første singelen til Bowie gjeven ut for den russiske marknaden, med «John, I'm Only Dancing» som B-side. Timinga var visstnok at dei ønskte å tene pengar på publisiteten han fekk då han reiste gjennom Aust-Europa på Den transsibirske jernbanen i april–mai 1973, kort tid før den siste Ziggy Stardust-turneen i Storbritannia.
«Cracked Actor» vart ein viktig del av den nordamerikanske turneen til Bowie i 1974, der han song songen ikledd solbriller og heldt ein hovudskalle i handa (à la Hamlet), som han så klinte med. Songen gav òg namn til dokumentarfilmen til Alan Yentob om turneen. I 1983 henta Bowie songen og solbrille/hovudskallen fram att på Serious Moonlight-turneen.
Flo Rida
Tramar Dillard betre kjend under artistnamnet Flo Rida, er ein amerikansk rappar frå Florida. Som tenåring turnerte han rundt med eit band kalla «2 Live Crew». Mail on Sunday var debutalbumet til Flo Rida, og den fyrste singelen hans «Low» låg på førsteplassen på den amerikanske singellista i ti veker i 2008. I 2009 kom det andre albumet hans, R.O.O.T.S., med songane «Be on You» med Ne-Yo og «Sugar» med Whynter.
Flo Rida deltok i Eurovision Song Contest 2021 for San Marino, saman med Senhit og songen «Adrenalina». Låten vart nummer 22 av 26 i finalen.
Sellerbreen
Sellerbreen er ein veldefinert isbre, 37 km lang og 7 km brei, som flyt vestover og ut i Forster forlandsbre, på den vestlege delen av Den antarktiske halvøya, like nord for Flinders Peak. Han vart grovt kartlagt av British Graham Land Expedition (BGLE), 1936–37, og kartlagt på ny av Falkland Islands Dependencies Survey (FIDS) i desember 1958.
Han vart namngjeven av UK Antarctic Place-Names Committee (UK-APC) etter John Seller (kring 1630-1698), ein engelsk hydrograf og kompassmakar som publiserte den første farvasskildringane for England i 1671.
Bransfieldsundet
Bransfieldsundet er eit sund kring 110 km breitt og 370 km langt frå nordaust til sørvest mellom Sør-Shetlandsøyane og Den antarktiske halvøya. Det vart namngjeven kring 1825 av James Weddell, som var kaptein i Royal Navy, etter Edward Bransfield, som òg var kaptein i Royal Navy og som kartla Sør-Shetlandsøyane i 1820. Det vert kalla Mar de la Flota av Argentina.
Ei undersjøisk kløft går gjennom sundet og vert kalla Bransfield Trough. Heile bassenget er kring 400 km lang og ned mot 2000 meter djupt, mellom bogen i Sør-Shetlandsøyane og Den antarktiske halvøya. Kløfta vart danna kring fire millionar år sidan. Denne riftinga har ført til jordskjelv og vulkanisme langs Bransfieldsundet. Det ligg fleire undersjøisk fjell i sundet med vulkansk opphav, mellom anna den inaktive Orca Seamount.
23. november 2007 gjekk MS «Explorer» på eit isfjell og sokk i Bransfieldsundet. Alle dei 154 passasjerane ombord vart redda og det vart ikkje rapportert om personskadar.
Kjelder
''
The Black Mamba
The Black Mamba er eit portugisisk band som består av Pedro Tatanka, Ciro Cruz og Miguel Casais. Bandet vart skipa i 2010 og vann i 2021 den portugisiske songtevlinga Festival da Canção med låten «Love Is on My Side». På grunn av sigeren representerte det Portugal i Eurovision Song Contest 2021 i Rotterdam i Nederland.
Bakgrunn
Trioen vart danna i 2010 og gruppa tok namnet «The Black Mamba». Namnet var òg tittelen på debutalbumet til gruppa, som hadde låtar innan blues, soul og funk. Etter utgjevinga turnerte gruppa i Portugal, og dessutan til byar som London, Philadelphia, Luanda, Madrid og Sevilla, før ho drog til Brasil i 2013. Andre albumet til gruppa, Dirty Little Brother, vart utgjeve i 2014, etterfølgt av ein ny nasjonal og internasjonal turné.
2016 var eit arbeidsår der The Black Mamba heldt ein serie akustiske konsertar. I oktober 2018 gav dei ut The Mamba King, det tredje studioalbumet til gruppa. Året etter markerte starten på Good Times Tour, der gruppa feira ti år. Turneen vart avslutta i slutten av februar 2020. I løpet av året heldt dei ein serie mindre konsertar i Portugal, men aktiviteten vart avgrensa på grunn av koronaviruspandemien.
I 2021 var The Black Mamba ein av deltakarane i songtevlinga Festival da Canção i regi av kringkastaren RTP. I finalen laurdag 6. mars 2021 vann gruppa tevlinga med låten «Love Is on My Side». Som følgje av sigeren fekk ho representere Portugal i Eurovision Song Contest 2021 i Rotterdam i Nederland. Det var fyrste gong Portugal deltok med ein låt som berre hadde engelsk tekst. Gruppa deltok i den andre semifinalen torsdag 20. mai og kvalifiserte seg til finalen. I finalen enda gruppa på tolvteplass.
Solhøgdene
Solhøgdene er nokre høgder 1 nautisk mil (1,9 km) aust for Mentzelfjellet, oppom nordsida av Asimutbreenbreen i austre Gruberfjella av Wohlthatmassivet i Dronning Maud Land. Det vart oppdaga og kartlagd frå flyfoto av Den tyske antarktisekspedisjonen, 1938-39. Det vart kartlagd på ny frå flyfoto og landmålingar av den norske antarktisekspedisjonen, 1956–60.
Asiasvartstrupe
Asiasvartstrupe (Saxicola maurus) er ein fugl i flugesnapparfamilien. Arten hekkar i det tempererte Asia og det austlegaste Europa og overvintrar i tropane i «den gamle verda».
Det vitskaplege slektsnamnet Saxicola stammar frå latin saxum  som tydar «stein» + incola «innbyggar»; artsepitetnamnet maurus er latinisert frå gresk 'maúros' (μαύρος) «svart», med tilvisning til den mørke oversida.
Systematikk og taksonomi
Som dei andre trastliknande flugesnapparar, vart taksona for slekta Saxicola tidlegare ofte plassert i trastefamilien, Turdidae.
Tidlegare vart S. maurus vanlegvis inkludert i S. torquatus som ein del av den europeiske svartstrupe. Dette er per 1. januar 2020 framleis tilfellet hos HBW Alive som listar 24 underartar av svartstrupe og ikkje aksepterer asiasvartstrupe som artstakson. EBird/Clements Checklist derimot avgrensar S. torquatus til afrikasvartstrupe.
Det siste taksonet er framlagt som usikkert innanfor S. maurus.
Skildring
Nominatforma av asiasvartstrupen liknar ein av dei næraste levande slektningane, den europeiske svartstrupe, S. rubicola, men er vanlegvis mørkare på oversida og har bleikare underside, med ein kvit overgump og lysare underparti med mindre oransje på brystet. Hannen i hekkedrakt har mørk overside og heilt svart hovud, manglar bruntonane til den europeiske svartstrupen, ein iaugefallande kvit krage opp mot skulderområdet, og eit avgrensa område med oransje på brystet. Det er stor variasjon i fjørdrakta mellom dei seks underartane, til dømes hannar av S. m. hemprichii har langt meir kvitt på undersida, S. m. przewalskii har langt meir raudbrunt på undersida, omtrent som arten svartstrupe.
Hoa er langt mindre kontrastfull med bleikbrun overside og hovud, kvite skulderområde synleg i flukt og ein bleik, ustripa rustbeige overgump. Hannar i vinterdrakt er ei mellomform av hannar og hoer i sommardrakt, med svak, lys augebrynstripe, supercilium.
Kroppslengda kan variere i området 12 til 14 centimeter.
Hannen har klikkande rop, som to småstein som er slått saman. Songen er høg og kvitrande som jernsporv, Prunella modularis, ein ikkje-relatert sporvefugl.
Utbreiing og økologi
Hekkeområdet dekker det meste av det tempererte Asia, frå omtrent 71 ° N i Sibir sør til Himalaya og aust til sørlege Kurilane og Japan, og vest til Aust-Tyrkia og mot Kaspihavet. Han hekkar òg i det nordaustlege Europa, hovudsakleg i Russland, men nokon gonger så langt vest som i Finland.
Overvintringsområdet for trekkfuglen er frå Sør-Japan sør til Thailand og India, og vest til Nordaust-Afrika. Ved trekket når små mengder så langt vest som Vest-Europa, og eksepsjonelt så langt aust som Alaska i Nord-Amerika.
Asiasvartstrupen er ein insektetar. Han hekkar på ope grov krattmark eller grov grasmark med spreidde buskar, frå havnivå til ca. 4000 moh. eller meir.
Sjølv om denne arten ikkje blir rekna som ein art av IUCN, er taksona utbreidde og vanlege og vil ikkje bli vurdert som ein trua art.
Asiasvartstrupen er ein jamleg streiffugl i Noreg. Talet på årlege individ har variert mellom 0 og 9, med ein topp i 2016. Dei fleste er registrerte i Rogaland fylke, med det finst òg to observasjonar i Finnmark. Dei fleste blir sett på hausten med ei overvekt i oktober månad.
Chernovitt-(Y)
Chernovitt-(y) er eit mineral som er påvist i små mengder i einskilde norske granittpegmatittar (Kragerø, Gjerstad, Sørfold). Det er eit tetragonalt yttriumarsenat, YAsO4, med same struktur som xenotim-(Y). Det er kalla opp etter den russiske geologen A. A. Tsjernov.
Johannes Johannesson Spjeldnes
Spjeldnes var son til ein lensmann. Frå han var 15 år gammal budde han i Bergen, der han vart underoffiser i 1808. Åra 1811-14 var han kommandersersjant, sidan var han gardbrukar i Lindås til han døydde.
Spjeldnes var stortingsmann frå Søndre Bergenhus amt i 1821, på omframstortinget 1822, i 1827 og på omframstortinget 1828, samt i 1833. Han var i 1821 medlem av fire komitear, der i mellom om utskiftingslova og innkvarteringslova, både i 1821 og -22 var han medlem av Lagtinget. Han var i 1827 medlem av militærkomiteen, i 1828 av komiteen om vernepliktslova. I 1833 på ny medlem av militærkomiteen, samt av valkomiteen.
Back Chat
«Back Chat» er ein song skriven av Queen-bassisten John Deacon og den mest funk-aktige songen på albumet Hot Space frå 1982. Deacon gjekk kompromisslaust til verks og skreiv berre songar utan rockeelement for Hot Space. Dette skapte noko misnøye hos dei andre bandmedlemmane, særleg Brian May, som kjempa for å halde noko rock på plata. Etter ein krangel valde bandet å inkluderte ein gitarsolo på «Back Chat». Singelen nådde 40. plassen på UK Singles Chart. Songen vart framført på Hot Space-turneen i eit kjappare tempo og meir rockeaktig enn innspelinga. I ei melding for Rolling Stone skildra kritkaren John Milward musikken i songen som: «ein heit rock-funk-song med gitarspor like glatt som eit isdekt dansegolv.»
Burden Passage
Burden Passage er eit sund mellom D'Urville Island i Antarktis og Bransfield Island, utanfor Den antarktiske halvøya. Det vart kartlagd i 1947 av Falkland Islands Dependencies Survey og kalla opp etter Eugene Burden (1892–1979), som var kaptein på «Trepassey», som først segla gjennom sundet i januar 1947.
Ljungsarp
Ljungsarp er ein svensk tettstad i Tranemo kommun i Västra Götalands län i landskapet Västergötland. I 2005 hadde tettstaden 215 innbyggjarar.
Tromsdalen
Tromsdalen er ein bydel i Tromsø og ein tettstad i Tromsø kommune og ligg på fastlandssida av byen. Mot nord grenser Tromsdalen mot Tomasjord og i sør mot Solligården. Bydelen har fått namn etter dalen som ligg søraust for området og går frå Tromsdalstinden ned til Tromsøysundet, sundet mellom fastlandet og Tromsø. Tettstaden hadde i 2014 16 271 innbyggjarar.
Leonard Kristensen
Leonard Kristensen var ein norsk skipsførar og antarktispioner. Kristensen var kaptein på «Antarctic» som i 1894–95 seglte til Sørishavet på ein kvalfangstekspedisjon leia av Henrik Johan Bull. Ekspedisjonen er blitt kjend fordi ei gruppe på åtte mann, inkludert Bull og Kristensen, greidde å komme seg i land på Kapp Adare den 24. januar 1895. Dette er den første dokumenterte ilandstiginga på det antarktiske kontinentet.
Paulette Goddard
Paulette Goddard, eigentleg Marion Pauline Levy, var ein amerikansk skodespelar innan film og teater. Ho er òg kjend for å ha vore gift med kjende personar som Charlie Chaplin, Burgess Meredith og Erich Maria Remarque.
Leonard Kristensen
Kjelder
''
Paulette Goddard
Goddard starta karrieren som barnemodell innan mote, og arbeidde seinare ved teatera på Broadway ved Ziegfeld Follies-produksjonane. Ho var ein av dei store stjernene til Paramount Pictures i 1940-åra.
Arkhángelos-Anthoúpoli
Arkhángelos-Anthoúpoli (gresk Αρχάγγελος-Ανθούπολη) er ein bydel i byen Lakatámia i distriktet Levkosía i Republikken Kypros. Bydelen ligg nordvest i byen.
Paulette Goddard
I 1943 blei ho nominert til Oscar for beste kvinnelege birolle for rolla som løytnant Joan O'Doul i filmen So Proudly We Hail!.
Tromsdalen
Tromsdalen kirke – betre kjent som Ishavskatedralen – er eit særs kjent landemerke i Tromsdalen. Kyrkja står på ein endemorene frå siste istid ved brufestet til Tromsøbrua (bygd 1958-1960) som knyter Tromsdalen saman med Tromsøya.
Paulette Goddard
Bakgrunn
Goddard var det einaste barnet til Joseph Russell Levy og Alta Mae Goddard. Faren hadde jødisk bakgrunn, medan mora hadde engelsk bakgrunn og var medlem av den amerikanske episkopale kyrkja. Foreldra skilde seg då ho var ung, og ho hadde ikkje kontakt med faren før etter at ho blei ei kjend stjerne. Ho voks opp saman med mora, og blei òg teken hand om av grandonkelen Charles Goddard som blant anna skaffa ho arbeid som modell som ung og seinare tilsetjing ved Ziegfeld Follies som ei av dei overdekorerte og pynta Ziegfeld Girls i showet. Her arbeidde ho frå 1924 til 1928. Ho gjekk på Washington Irving High School i Manhattan samstundes med Claire Trevor.
Liv og karriere
Ho debuterte i ei scenerolle i 1926 i stykket No Foolin'. På denne tida tok ho òg Paulette som einaste førenamn og jentenamnet til mor si, Goddard, som etternamn. Dette var òg etternamnet til velgjeraren hennar, grandonkelen Charles. Ho gifta seg med den noko eldre, rike tømmerhandlaren Edgar James i 1926 eller 1927 og flytta til Nord-Carolina. I 1929 flytta ho vidare til Hollywood saman med mor si, og blei skild frå Edgar James året etter.
I mellomtida spelte ho inn filmar for Samuel Goldwyn Studio. I 1939 teikna ho kontrakt med Paramount Pictures, og den første filmen for dette selskapet var The Cat and the Canary der ho spelte mot Bob Hope. Denne filmen skulle bli eit vendepunkt i karrieren til begge. For Goddard førte filmen til rolla hennar i Diktatoren, og etter brotet med Chaplin spelte ho mot Fred Astaire i filmen Second Chorus.
Under denne innspelinga møtte ho skodespelaren Burgess Meredith som ho seinare gifta med seg. I heile perioden frå 1939 og fram gjennom 1940-åra var ho Goddard ein av dei største filmstjernene og hadde ein stor produksjon. I 1947 reiste ho til Storbritannia og spelte inn filmen An Ideal Husband, regissert av Alexander Korda.
I ekteskapet med Meredith hadde ho ein spontanabort, og fekk inkje barn. Ho var gift med Meredith fram til 1958. Seinare gifta ho seg med den tyske forfattaren Erich Maria Remarque og blei verande gift med han fram til han døydde i 1970.
Ho arva ein betydeleg formue etter Remarque og blei utover i 1980-åra ein kjend figur i det sosiale livet i New York. Ho blei svekka etter ein omfattande operasjon for brystkreft, der fleire ribbein måtte fjernast. Ho flytta då attende til Ronco sopra Ascona i Sveits der ho hadde budd saman med Remarque og der han og mora var gravlagde. Ho døydde i Ronco av lungeemfysem, nokre veker før 80-årsdagen. Ho testamenterte heile formuemn sin på 20 millionar amerikanske dollar til New York University, og eit elevinternat i tilknyting til universitetet er oppkalla etter henne.
Škorpilbreen
Škorpilbreen (bulgarsk ледник Шкорпил, ‘Lednik Škorpil’) er ein 12 km lang og 10 km brei isbre på Pernik Peninsula ved Loubet Coast på vestsida av Den antarktiske halvøya, som ligg nordaust for Stefan forlandsbre og vest for Solunbreen. Han drenerer nordsida av Protector Heights og flyt nordover og ut i Darbel Bay aust for Madell Point.
Isbreen er kalla opp etter den tsjekkisk-bulgarske arkeologen Karel Škorpil (1859–1944).
Trikken i Oslo
Trikken i Oslo er eit kollektivt persontransportsystem i Oslo som aksjeselskapet Sporveien Trikken AS har ansvaret for. Sporveien Trikken AS, som tidlegare var organisert i selskapa Oslotrikken AS og Oslo Sporvognsdrift AS, er eigd av Oslo kommune som dotterselskap av aksjeselskapet Sporveien, som òg eig dotterselskapet Sporveien T-banen AS, som har ansvaret for T-banen i Oslo. Såleis er det aksjeselskapet Sporveien som står attom køyringa av all trikk og T-bane i Oslo og Akershus.
Sporveien Trikken AS har sams administrasjon med Sporveien T-banen. Til liks med dei andre selskapa som driv kollektivtrafikk i Oslo og Akershus, opererer Sporveien Trikken AS under kontrakt med Ruter AS, som er det offentlege selskapet som står for administrasjonen av kollektivtrafikken i Oslo og Akershus.
Trikken i Oslo trafikkerer seks liner, og av desse går ei line over Skøyen fram til Bekkestua i grannekommunen Bærum, der trikken nytter same line som T-banelina Kolsåsbanen på strekninga mellom Jar på kommunegrensa og Bekkestua.
Det vart gjort til saman 55 millionar einskildreiser med trikken i Oslo i 2015, ei monaleg auking dei siste ti åra, frå 30 millionar einskildreiser i 2005.
Michael Brook
Michael Brook er ein kanadisk gitarist, oppfinnar, plateprodusent og filmmusikk-komponist. Han speler innan mange sjangrar, som rock, electronica, verdsmusikk, minimalisme og filmmusikk. Han har samarbeidd med musikarar verda rundt og har blitt «ein av dei mest etterspurte produsentane i musikkindustrien.» Han er oppfinnar av inifite-gitar.
Brook turnerte som medlem av gruppa til Sylvian og Robert Fripp. I 2006 gav han ut soloalbumet RockPaperScissors.
Rollag prestegard
Prestebustaden vart rehabilitert i 2013, og i 2016 vart ein ny garasje oppført ved garden.
Prestegarden er rekna for å ha stor verdi som kyrkjeleg kulturminne. Gårdsdrifta er frådelt og seld saman med bygningar på nordsida av det gjenverande prestegardstunet. Søraust for prestegarden er Rollag bygdetun.
Ingebrigt Olsson Nordås
Ingebrigt Olsson Nordås var ein norsk gardbrukar og stortingsmann frå Hosanger i Hordaland.
Nordås var gardbrukar på farsgarden og attåt byggmeister. Han var medlem av fyrste heradsstyret 1838 og fram til 1844. Forlikskommissær i mange år.
Nordås var 4. representant frå Søndre Bergenhus amt på Stortinget i 1833 og 1836-37. Han var heile tida medlem av næringskomiteen, elles medlem av Lagtinget både i 1836 og på omframstortinget 1836-37. I 1836 var han medlem av riksretten.
Han døydde på garden sin i Hosanger i 1851.
The Lion King av Elton John
The Lion King: Original Motion Picture Soundtrack er filmmusikkalbumet til Walt Disney-filmen The Lion King frå 1994. Det inneheld songar frå filmen skriven av Elton John og Tim Rice, og filmmusikk komponert av Hans Zimmer. Elton John spelar sjølv på fleire av songane. Andre artistar som framfører songane er Carmen Twillie, Jason Weaver, Rowan Atkinson, Whoopi Goldberg, Jeremy Irons, Cheech Marin, Jim Cummings, Nathan Lane, Ernie Sabella og Sally Dworsky. Albumet kom ut 13. juli 1994 på og vart spelt inn i USA, Storbritannia og Sør-Afrika.
Logaritmisk spiral
Ein logaritmisk spiral er i matematikk ei kurve som i polarkoordinatar har likninga
Her er a ein konstant, e grunntalet i det naturlege logaritmesystemet og φ ein variabel vinkel. Den karakteristiske eigenskapen for denne spiralen er at vinkelen mellom radius-vektor og tangenten er den same overalt. Logaritmisk spiral er spiralforma og nærmar seg polen (origo) i tettare og tettare vindingar i ei uavgrensa mengd.
Logaritmiske spiralar vart først studert av Rene Descartes. Ein finn spiralen i fleire tilfelle i naturen, til dømes i vindingane av somme sniglehus.
Heilagdag
Ein heilagdag eller helgedag er i ein høgtidsdag avsett til gudstenestelege handlingar. Offentlege heilagdagar er dagar med lovfesta heilagdagsfred.
Heilagdagsfreden har i Noreg til formål å
Heilagdagslovgivinga vernar òg arbeidstakarane sine rettar til å få fri frå arbeid på heilagdagane. Heilagdagsfredning kan òg gjelde innan fiskeri, slik at det er forbode å setje eller trekke fiskereiskap på visse heilagdagar.
Bakgrunnen for dei kristne heilagdagane er det tredje bodordet om å holde kviledagen heilag. Dei første kristne heldt som jødane den sjuande dagen (laurdagen) som kviledag, i samsvar med tradisjonen frå Det gamle testamentet. Etterkvart byrja dei kristne å feire Jesu oppstode på søndagen, og søndagen tok plassen frå sabbaten som heilagdag. Likevel er det nokre kristne samfunn, mellom dei adventistane, som held på laurdagen som kviledag.
Talet på heilagdagar varierer frå land til land, og det har variert gjennom tidene.
Mont Solvay
Mont Solvay er eit fjell, 2560 moh, like nord for Gilletfjellet i Belgicafjella. Det vart oppdaga av Belgica-ekspedisjonen, 1957–58, under G. de Gerlache, som namngav det etter Ernest John Solvay, som støtta ekspedisjonen økonomisk.
Skeiselandskampen Noreg-Sovjetunionen 1963
Skeiselandskampen Noreg-Sovjetunionen 1963 fann stad på Bislett stadion i Oslo laurdag 26. og sundag 27. januar 1963. Noreg vann landskampen med 215 poeng mot Sovjetunionens 109 poeng. Landa stilte med åtte utøvarar kvar som alle gjekk dei to kortaste distansane, på 5 000 m deltok begge landa med sju mann og på 10 000 m med seks mann kvar. Noregs mannskap bestod av Alv Gjestvang, Knut Johannesen, Fred Anton Maier, Per Ivar Moe, Torstein Seiersten, Svein Erik Stiansen, Magne Thomassen og Nils Aaness.
Knut Johannesen sette verdsrekord på 5 000 meter med tida 7.37,8, etter at Nils Aaness tidlegare i tevlinga hadde forbetra rekorden til 7.42,8. Alv Gjestvang forbetra sin norske rekord på 500 m til 40,7 sekund, Knut Johannesen sette noregsrekord på 1500 m med eit løp på 2.10,3, før Fred Anton Maier avslutta rekordraset ved gå i mål til 15.49,7 på 10 000 m som fyrste nordmann under 16 minuttar på distansen innafor landets grenser.
500 m
Dato: 26. januar <br style="clear:both;" />
5 000 m
Dato: 26. januar <br style="clear:both;" />
1500 m
Dato: 27. januar <br style="clear:both;" />
10 000 m
Dato: 27. januar <br style="clear:both;" />
Lady Grinning Soul
«Lady Grinning Soul» er ein ballade skriven av David Bowie, og er den siste songen på albumet Aladdin Sane, gjeven ut i 1973. Det første møtet til Bowie med den amerikanske soulsongaren Claudia Lennear i 1972 vert ofte omtalt som inspirasjonen til songen.
Stilen på songen er vorte samanlikna med eit James Bond-tema. Meldinga til Rolling Stone då albumet kom ut skildra synginga til Bowie som «den mest ekspansive og ekte på heile albumet», medan forfattar Nicholas Pegg reknar songen som «ein av dei mest undervurderte Bowie-songane  … ganske annleis alt anna han nokon gong har gjort.»
Songen opnar i fiss-moll og går gjennom mange uventa modulasjonar. Bowie syner spennvidda i vokalen sin mot slutten og når ei rekkje høge tonar (Giss5, G5, Fiss5, Diss5). Giss5 er den høgaste tonen Bowie nokon gong song på eit studioalbum.
Songen vart nytta i filmane The Runaways i 2010 og Diana Vreeland: The Eye Has to Travel (2012).
Fleetwood Mac (1975)
Fleetwood Mac er det tiande albumet til det britisk-amerikanske bandet Fleetwood Mac, gjeve ut i 1975. Det er det andre albumet som er kalla opp etter sjølve bandet, det første var frå 1968. Blant Fleetwood Mac-fansen vert albumet ofte kalla White Album. Dette er det første Fleetwood Mac-albumet med Lindsey Buckingham som gitarist og Stevie Nicks som vokalist, etter at Bob Welch slutta i bandet seint i 1974. Det var òg det siste albumet som vart gjeven ut på Reprise fram til 1997 og The Dance (dei neste albuma vart gjevne ut på Warner Bros. Records, som eig Reprise).
Lady Grinning Soul
Mike Garson spelar ein pianointro som gjev ein smak av vokalmelodien frå versa og legg til ein spansk smak. Gjennom versa spelar han raske arpeggioar med høgrehanda, medan Bowie syng. Garson skildra spelinga si som «omtrent så romantisk som det kan bli … fransk med litt Franz Liszt inn i der». Mick Ronson spelar ein spanskaktig akustisk gitarsolo mot arpeggioane til Garson. Songen vert avslutta med ein elektrisk gitarsolo, med fyldige vibrato-tonar.
Fleetwood Mac (1975)
Albumet nådde toppen av Billboard 200 over eit år etter det gjekk inn på lista, og låg i alt 37 veker inne på topp 10, og meir enn 15 månader inne på topp 40. Det gav tre singlar som nådde topp 20: «Over My Head», «Rhiannon» og «Say You Love Me», dei to siste nådde begge 11. plassen. I 1976 hadde albumet seld til 5x platina i USA for fem millionar selde eksemplar.
Lady Grinning Soul
Bowie spelte aldri songen på konsertar.
Fleetwood Mac (1975)
«Warm Ways» var den første singelen frå albumet i 1975 i Storbritannia. Han vart ikkje gjeven ut som singel i USA, der «Over My Head» vart gjeven ut i staden. I starten fekk albumet lita interesse i Storbritannia, sidan ingen av dei tre første singlane klarte å nå salslistene. «Say You Love Me» gjekk inn på UK Singles Chart og nådde 40. plass. Etter den massive suksessen med Rumours to år seinare, vart interessa for bandet fornya, og Fleetwood Mac vart gjeve ut på ny i 1978, i lag med singelen «Rhiannon» som då nådde 46. plassen. Albumet nådde til slutt 23. plassen på UK Album Chart, men var ein opptakt til ei rekkje særs suksessrike album for bandet i Storbritannia, inkludert Rumours, som der selde til 4x platina, Tusk, Tango in the Night og Behind the Mask.
«Landslide» vart sidan gjeven ut som singel i USA i 1998, etter han vart det mest populære sporet på konsertalbumet The Dance. Han nådde då 51. plassen på Billboard Hot 100.
Utgjeving
Fleetwood Mac kom ut i juli 1975. Sjølv om bandet berre fekk moderat suksess kort tid etter utgjevinga, valde dei å marknadsføre det nye albumet. Etter å ha turnert utan stans i fleire månader, byrja bandet å sjå resultat av det harde arbeidet. I eit intervju med Uncut sa Stevie Nicks om albumet: «Me spelte berre overalt og selde albumet. Me sparka albumet i ræva.» Femten månader etter albumet kom ut klatra det heilt til topps på albumlista i USA.
Alle singlane frå Fleetwood Mac er nymiksar, ofte ganske forskjellige frå albumversjonane, og begge er med på nyutgjevinga av albumet i 2004. Det vart òg laga ein singel-miks for «Blue Letter» og denne versjonen var opphavleg berre gjeven ut som B-side til «Warm Ways» i 1975.
Albumet var med på å lansere bandet som musikalske superstjerner som alltid var å høyre på radio (noko som vart forsterka av det enno meir populære oppfølgjaralbumet Rumours). I 2003 vart albumet rangert på 182. plassen på lista til Rolling Stone over dei 500 beste albuma gjennom tidene.
På plateomslaget er det berre bilete av Mick Fleetwood og bassisten John McVie.
Innhald
2004-utgåva Den 24. mars 2004 gav Warner Bros. Records ut ei remastra utgåve av albumet med følgjande bonusspor:
Medverkande
Fleetwood Mac
Andre medverkande
Chert
Chert eller kiselskifer er ein sedimentær bergart eller mineralmasse samansett av særs finkorna kvarts. Han opptrer som regelmessig banda, flintliknande avleiringer, eller som klumpar og lag i sediment. Chert kan vere danna både ved direkte kjemisk utfelling frå havvatnet og ved sedimentær opphopning av skal frå ørsmå organismar (kiselalgar, radiolariar). Flint er ein varietet av chert med særleg alder (sein krit til tidleg tertiær).
I Noreg finst chert i ytre Rogaland, på Frøya i Sogn og Fjordane og i Alta og andre stader i Finnmark.
Errera Channel
Errera Channel er eit sund mellom Rongé Island og vestkysten av Graham Land. Det vart oppdaga av Belgica-ekspedisjonen, 1897–1899, under Adrien de Gerlache, som namngav sundet etter Leo Errera, som var professor ved Universitetet i Brussel og medlem av Belgica-rådet.
Panajía Evangelístria i Dáli
Panajía Evangelístria (gresk Παναγία Ευαγγελίστρια) er ein bydel i byen Dáli i distriktet Levkosía i Republikken Kypros. Bydelen omfattar den austlege og sørlege delen av byen.
Darude
Toni-Ville Henrik Virtanen, best kjend som Darude, er ein finsk DJ og plateprodusent. Han byrja å lage musikk i 1995 og gav ut det platina-seljande hitsingelen «Sandstorm» i 1999. Debutalbumet hans, Before the Storm, vart sloppe 18. september 2000 og selde 800 000 eksemplar verda over. Darude mottok òg tre finske Grammy-prisar for debutalbumet. Det toppa den offisielle albumlista i Finland, og nådde ein sjetteplass på Billboards Dance/Electronic Albums-lista i USA. Det andre studioalbumet til Darude, Rush, nådde ein ellevteplass på Billboards dance-liste i 2003 og ein fjerdeplass på den finske albumlista.
Darude representerte Finland i Eurovision Song Contest 2019 med låten «Look Away», saman med Sebastian Rejman.
Bergen Billedgalleri
Bergen Billedgalleri er ei stor samling biletkunst i Bergen Kunstmuseum. Samlinga omfattar fleire hovudverk innan norsk målarkunst, eldre europeiske kunstskattar og ny internasjonal kunst.
Historie
Bergen Billedgalleri blei oppretta i 1878 som en kommunal institusjon. Samlingane var då ein del av Bergen Museum, og blei vist i en bygning på Engen. I 1896 blei samlinga flytta til Den permanente Utstillingsbygning, også kalla «Permanenten». Denne bygningen blei overtatt av kommunen i 1908. I 1935 flytta galleriet endeleg inn i det nye bygget ved Lille Lungegårdsvann. I 1989 blei Bergen Billedgalleri ein del av Bergen Kunstmuseum. Etter nokre organisatoriske omleggingar blei store delar av bygningsmassen til Bergen Lysverker ledig. Det meste av dette blei ominnreia og er no blitt hovudbygg for museet. Bygningen er no ein del av KODE Kunstmuseene i Bergen som KODE 4.
Etter denne omlegginga blei Permanenten frigjort til berre å vera kunstindustrimuseum.
Bergen Kunstmuseum består av Stenersen-samlingen, Rasmus Meyers samling og Bergen billedgalleri.
Hendrik Krock
Hendrik Krock var ein dansk målar fødd i Flensborg i hertugdømet Slesvig. Han var hoffmålar under Fredrik IV og Kristian VI. Saman med Benoît Le Coffre var han med på å prega historiemåleriet i samtida si. Han hadde også tyding for opprettinga av Kunstakademiet i Danmark.
Zelenodolsk i Russland
Zelenodolsk (russisk Зеленодо́льск, tatarisk Yäşel Üzän) er ein by i Republikken Tatarstan i Russland med om lag 100 000 innbyggjarar Han ligg på venstre (nordre) sida av elva Volga, rundt 40 km vest for Kazan.
Kvadrattal
Kvadrattal er heiltal som samstundes er produkt av to like og heile tal. Med andre ord er talet x eit kvadrattal viss det finst eit heiltal y slik at x = y^2. Å multiplisere eit tal med seg sjølv vert kalla å kvadrere.
Salvatore Morale
Salvatore Morale er ein italiensk tidlegare friidrettsutøvar frå Teolo i provinsen Padova. Han vart europmeister på 400 meter hekk i 1962, og verdsrekordhaldar på distansen frå 1962 til -64.
Zelenodolsk i Russland
Zelenodolsk vart grunnlagt i 1865 som ein landsby med namn Kabatsjisjtsje. Seinare heitte han Zeljonyj Dol (russisk: Зелёный Дол), som dagens namn utvikla seg frå. Han fekk bystatus i 1932 som Zelenodolsk.
Kvadrattal
Rekkja startar med 0 (som er lik 0\cdot 0), og fortset med 1 (1\cdot 1), 4 (2\cdot 2), 9 (3\cdot 3), 16 (4\cdot 4) og så vidare ad infinitum.
Salvatore Morale
Aktiv
Morale deltok på langhekken i dei olympiske leikane 1960 på italiensk heimegrunn i Roma. Han rauk ut i semifinalane, der han med tida 51,48 sekundar vart slått med ein hundredels sekund av sjette- og sistemann som kvalifiserte seg til finalen. Morale vart dermed nummer sju i øvinga.
Søyla
Søyla er eit lite fjell like nord for Domen i Borgmassivet i Dronning Maud Land. Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og namngjeve av dei.
Salvatore Morale
Aktiv
I 1961 sette Morale ny europarekord med eit løp på 49,7 sekundar. Ved europameisterskapen i Beograd i 1962 gjorde han sitt livs løp då han vart europameister på tida 49,2, ei tangering av verdsrekorden til Glenn Davis frå USA. Han sprang også for Italia sitt firemannslag på den lange stafetten, og vart nummer fem.
Ein månad før dei olympiske sommarleikane 1964 i Tokyo hadde USA-amerikanske Rex Cawley sett verdsrekord med 49,1 sekund. I Tokyo levde Cawley opp til favorittstempelet og vann OL-gull med tida 49,6. Briten John Cooper og Morale vart begge klokka inn på 50,1 sekundar. Morale vart dømd sist av dei to og fekk den olympiske bronsemedaljen. Han la deretter opp.
It Had to Be You: The Great American Songbook
It Had to Be You: The Great American Songbook er det første albumet med amerikanske popstandardar av den britiske musikaren Rod Stewart. Det kom ut 22. oktober 2002 som det første av fem slike alubm. Det var òg det 20. studioalbumet til Stewart.
Albumet var det første Stewart gav ut for J Records. Det inneheld den andre innspelinga hans av «Every Time We Say Goodbye».
Ein konsert-DVD med same tittelen kom ut 4. februar 2003, med framføringar av songane frå studioalbumet og nokre av dei tidlegare songane til Stewart.
Hærens overkommando
Overkommandoen til hæren (HOK) vart mobilisert ved angrepet på Noreg den 9. april 1940. Den vart gjenoppretta i Storbritannia den 19. juni 1940 med generalmajor Carl Gustav Fleischer som sjef. HOK vart flytta frå London til hovudkvarteret for Brigaden i Skottland i Dumfries den 1. august 1940.
Chevkinitt
Chevkinitt er eit sjeldan mineral funne i syenittpegmatittar i Vestfold. Eit polymorft mineral er perrieritt, som er påvist i pegmatittar i Egersundsfeltet. Den kjemiske formelen er (Ca,Ce,Th)4(Mg,Fe)2(Di,Fe)3Si4O22. Begge minerala er monokline, og finst oftast i metamikt tilstand.
Det har namn etter den russiske gruveadministrator K. V. Tsjevkin (engelsk Chevkin).
Det polske flagget
Under den kommunistiske perioden mellan 1945 og 1989 nytta ein det same flagget som i dag, men då med den offisielle tolkinga av den raude fargen som eit symbol på sosialismen. Ei ny demokratisk regjering bekrefta flagget som nasjonalsymbol i 1992.
Polen har også eit anna flagg som blir nytta som stats- og handelsflagg. Dette flagget likner det vanlege polskeflagget, men har i tillegg det polske riksvåpenet i det kvite feltet. Orlogsflagget liknar statsflagget, men er i tillegg totunga.
DAT
DAT kan visa til:
Spanskrøret
Spanskrøret er linjeforeninga for lektorutdanning med mastergrad i realfag ved NTNU. Linjeforeninga har ansvaret for det sosiale samhaldet for studentane på studiet. Dette ivaretek foreninga ved å arrangere festar, turar og faglege arrangement og å gi ut linjeforeningsavisa Vitnemålet. Spanskrøret har også ansvaret for faddervekene som er dei nye realfagslektorstudentane sitt fyrste møte med Trondheim.
Hovudstyret
Styret vert vald på generalforsamlinga. Førre generalforsamling vart halde 13. november 2019, og sitjande styre (bortsett frå kontaktlærar) sit ut heile kalenderåret 2019.
Aktivitetar
Spanskrøret står for mykje av den organiserte aktiviteten for LUR-studentane. Fleire arrangement går att kvart år:
Realfagskjellern
Moholtkjellarane til linjeforeningane på Gløshaugen er kjente for å fremje sosial aktivitet blant studentane. Dei heldt ope kvar fredag i undervisningsåret, og er såleis ein fin sosial arena. Spanskrøret deler kjellar med tre andre linjeforeningar, Delta, Online og Volvox og Alkymisten. Linjeforeningane rullerer på å ha ansvar for aktiviteten på kjellaren kvar veke.
Faddervekene
I styret sit ein faddersjef (Kontaktlærar) som har hovudansvaret for å planleggje og gjennomføre faddervekene på ein god måte. Med seg har faddersjefen ein fadderkomité. Vanlege aktivitetar i Spanskrøret sine fadderveker er:
Spanskrøret har fått mykje skryt for å arrangere alkoholfokusfrie aktivitetar i faddervekene. I 2013 vart faddervekene avslutta med eit populærvitskapleg foredrag med Jo Røislien, sponsa av Vektorprogrammet.
Lektorleikane
I faddervekene 2013 vart Lektorleikane arrangert for fyrste gong. Dette var eit initiativ frå fadderkomiteen i Spanskrøret, som ynskte å gjere noko saman med lektorstudentane på Dragvoll, som studerer språk, samfunnsfag, historie, idrett og geografi. Desse høyrer til linjeforeninga Erudio. Spanskrøret og Erudio konkurrerte i fleire ulike greiner, som vart avslutta med ein storslagen finale. Denne vann Spanskrøret, og Lektorleikane-pokalen stod difor på Spanskrørets kontor. Spanskrøret har vunnet seks av sju Lektorleikar per 2019.
Vitnemålet
Vitnemålet er avisa til Spanskrøret. I avisa finn ein både intervju, testar og andre artiklar. Vitnemålet blir gitt ut minst to gonger kvart semester, og på lanseringsdagane blir det servert kake og kaffi på (les: utanfor) kontoret.
Ljungsbro
Ljungsbro er ein tettstad i Linköpings kommun i Östergötlands län i Östergötland i Sverige. I 2011 hadde tettstaden 6 620 innbyggjarar. Tettstaden ligg cirka 15 kilometer nordvest for Linköping, ved Motala ström og Göta kanal. I Ljungsbro ligg sjokoladefabrikken Cloetta.
Staden hadde ein rask vekst på 1970- og 1980-talet og folketalet har sidan vore stabilt. Ei større industribedrift på staden er næringsmiddelprodusenten Cloetta Fazer AB, elles er det stor pendling til Linköping.
Namnet kjem frå Ljung herregard ved Motala ström ovanfor Ljungsbro.
Faure Passage
Faure Passage er eit sund mellom Faure Islands og Kirkwood Islands i Marguerite Bay i Antarktis. Namnet «Pasaje Faure» vart nytta av argentinske arbeidarar i området i samband med nærleiken til Faure Islands.
Chiavennitt
Chiavennitt er eit zeolittliknande mineral som først vart skildra i 1983 frå ein italiensk førekomst og frå einskilde syenittpegmatittar i området mellom Larvik og Langesundfjorden. Det er eit berylliumhaldig silikat med kjemisk formel CaMnBe2Si5O13(OH)2·2H2O.
Det er kalla opp etter Chiavenna i Italia.
Digital Audio Tape
Digital Audio Tape, forkorta DAT, er ein digital og kompakt kassettspelar som kombinerer teknologi frå den vanlege analoge kassettspelaren og den digitale CD-spelaren. DAT er utvikla av Sony, vart lansert i 1987 og konkurrerte med Digital Compact Cassette (DCC) utvikla av Philips. Dei to systema går ikkje saman, og som ein arvtakar etter den vanlege analoge kassettspelaren har begge tapt i forhold til MiniDisc
Vektorprogrammet
Vektorprogrammet er ein norsk studentorganisasjon som arbeider for å auke motivasjonen og interessa for realfag i ungdomsskulen. Dette gjer dei ved å sende realfagstudentar frå universitetet ut til ungdomsskulane i nærområdet. Studentane skal synleggjere kor morosamt og nyttig realfag er ved å bidra som rettleiarar og assistentar i skuletimane.
Siroccobreen
Siroccobreen er ein isbre som er kring 6 km lang og som flyt nord-nordaust og ut i West Bay på Fallières Coast, mellom Brindle Cliffs og Mount Edgell. Han vart namngjeven av UK Antarctic Place-Names Committee (UK-APC) i 1977 etter sjirokkoen, det italienske namnet på vinden som bles frå Sahara. Han er ein av fleire terrengdetaljer i området kalla opp etter vindar.
Vektorprogrammet
Historie
Studenten Gard Fostad Moe kom opp med ideen om Vektorprogrammet som ei oppgåve i emnet teknologi og leiing i 2010. Dette tok linjeforeininga Nabla vidare, og starta Nablas initiativ for hjelp i skolen. Prosjektet vart starta som eit pilotprosjekt på Blussuvoll ungdomsskule våren 2011. Til saman 24 studentar vart engasjerte som vektorassistentar til pilotprosjektet. Etter suksessen bestemte Arrkom i Nabla seg for å søke Forskningsrådet om midlar til vidareføringa av prosjektet, som då hadde fått namnet Vektorprogrammet. Søknaden vart avslått fordi linjeforeininga ikkje vart vurdert som eigna til å administrere eit slikt prosjekt. Hausten 2011 vart linjeforeiningane Spanskrøret og Timini inkluderte i prosjektet, der kvar av dei tre linjeforeiningane hadde sine eigne underavdelingar. Prosjektet gjekk parallelt i dei tre underavdelingane til og med våren 2012. Då vart det slått saman til eitt, stort prosjekt, og fleire linjeforeiningar vart inkluderte. <br \> Hausten 2011 vart samarbeidspartnarar henta inn for å halde prosjektet i live økonomisk. Samarbeidspartnarane var nødvendige for at Vektorprogrammet skulle halde fram med å vere eit gratis tilbod til skulane, og for at vektorassistentane ikkje skulle ha utgifter ved deltaking. I starten var Schibsted og Fokus Bank viktige samarbeidspartnarar, samt RENATEsenteret (Nasjonalt senter for realfagrekruttering) som har vore den viktigaste bidragsytaren heilt frå byrjinga. <br\>
Tal på deltakande skular
Prosjektet starta i Trondheim hausten 2010. Hausten 2013 ble prosjektet utvida til Noregs miljø- og biovitskaplege universitet i Ås. Vidare blei programmet utvida til Universitet i Oslo, våren 2015 og til Universitetet i Bergen hausten det same året. Her er ei oversikt over talet på deltakande skular i dei ulike regionane: